**S M J E R N I C E**

**ZA POPUNJAVANJE OBRASCA ZA IZRADU**

**ZAHTJEVA ZA IZDAVANJE OKOLINSKE DOZVOLE**

**Opće smjernice za popunjavanje zahtjeva za izdavanje okolinske dozvole:**

1. Obrazac zahtjeva za izdavanje okolinske dozvole se popunjavanja elektronski i dostavlja nadležnom organu u jednom primjerku u pisanoj formi i jednom primjerku na elektronskom mediju za pohranu podataka (CD ili dr.).
2. Isti obrazac zahtjeva za izdavanje okolinske dozvole se popunjava kada operater podnosi zahtjev za izdavanje okolinske dozvole po prvi put i kada podnosi zahtjev za obnovu okolinske dozvole.
3. Obrazac zahtjeva za izdavanje okolinske dozvole se nalazi na stranici Federalnog ministarstva okoliša i turizma u word verziji <https://www.fmoit.gov.ba/bs/zakoni/zakoni-na-razini-fbih> i popunjava se u skladu sa djelatnosti koju konkretni pogon i postrojenje obavlja, a koji se odnosi na emisije, potrošnju energenata, vode, sirovina, vrste i količine otpada, najbolje raspoložive tehnike, mjere za smanjenje emisija i dr.)
4. Podnosilac zahtjeva prilikom popunjavanja obrazaca dodaje redove u tabelama, odnosno dodaje nove stranice, tamo gdje je potrebno.
5. Prilikom popunjavanja pojedinačnih poglavlja zahtjeva, potrebno je pratiti napomene vezane uz odabrana poglavlja, zahtjeve koji su tekstualno navedeni ispod ili iznad tabele koja se popunjava.
6. Numerisanje poglavlja, potpoglavlja i priloga u zahtjevu ne mogu se mijenjati.
7. Za sve numeričke vrijednosti navedene u zahtjevu vezano za emisije zagađujućih supstanci, potrebno je objasniti način utvrđivanja tih konkretnih vrijednosti tj. da li se do njih došlo mjerenjem, proračunom ili procjenom.
8. Ukoliko pogoni/postrojenja u skladu sa djelatnosti koju obavljaju na lokaciji ne ispuštaju emisije koje se traže u određenoj tabeli zahtjeva, iste nisu u obavezi popunjavati, tj. mogu ostati nepopunjene, jer nisu primjenjive. U tom slučaju potrebno je obrazložiti da pogon/postrojenje nema emisija (npr. u zrak ili vodu ili tlo i dr.).
9. Ove smjernice služe kao uputa izrađivaču zahtjeva i **ne prilažu** se uz popunjeni zahtjev za izdavanje okolinske dozvole

**A. PODACI O PODNOSIOCU ZAHTJEVA/OPERATERU**

1. U tački 1.3. Osnovni podaci – pored popunjavanja osnovnih podataka o privrednom subjektu kada se radi o novom pogonu/postorojenju kao dokaz potrebno je priložiti izvod iz planskog akta odnosnog područja sa ucrtanom legendom o namjeni površina šireg područja i namjenama površine predmetne lokacije. Ukoliko se radi o izmjeni u radu postojećih pogona i postrojenja, operater dostavlja podatke nadležnom oraganu na obrascu Priloga VI. Uredbe koji utvrđuje da li je pšromjena identifikovana kao značajna. Ukoliko nadležni organ utvrdi da je promjena identifikovana kao značajna, u roku od 30 dana od dana dobijanja potrebnih podataka o tome službeno obavještava operatera i poziva ga da podnese novi zahtjev za izdavanje okolinske dozvole.
2. Pojašnjenje pojma koji je navedena u tačk 1.8. SNAP kod (Odabrana nomenklatura za izvore zagađenja zraka (engl. Selected nomenclature for sources of air pollution) nalazi se na linku: <https://en.eustat.eus/documentos/elem_13173/definicion.html>
3. Pojašnjenjem tačke 1.9. NACE nomenklatura djelatnosti može se preuzeti na linku: <https://ec.europa.eu/competition/mergers/cases/index/nace_all.html>
4. Naziv pogon/postrojenje predstavlja zvanični naziv koji je određen prema Zakonu o registraciji privrednih subjekata.
5. Tačka 2.3. zahtjeva u kojoj su navedene koordinate lokacije (geografska širina i geografska dužina) prema državnom koordinatnom sistemu popunjava se na način tako što sto se unose koordinate središta postrojenja, a kao izvor podataka moguće je koristiti Google karte.

**B. SISTEM CERTIFICIRANJA POGONA/POSTROJENJA VEZANIH ZA OKOLIŠ I/ILI ZAHTJEVE KVALITETA**

U ovom poglavlju Potrebno je navesti da li su sistemi upravljanja pogonima/postrojenjima po pitanju okoliša i/ili kvaliteta certificirani. Ukoliku postoji certificirani sistem za upravljanje pogonima po pitanju okoliša, navodi se koji je to standard i kao dokaz prilaže se kopija certifikata za akreditaciju.

**C. OPIS LOKACIJE POGONA I POSTROJENJA**

**U tački 3. u kojoj se traži opis pogona i postrojenja je potrebno sljedeće:**

1. Opisati postrojenje, metode, procese, pomoćne procese, sisteme za redukciju zagađivanja i iskorištenje otpada i rad postrojenja, a kao dokaz potrebno je priložiti kopije planova, skica ili mapa (terenske planove i mape lokacije, tehnološke šeme rada postrojenja) i ostale dokaze neophodne za opis svih aspekata aktivnosti u sklopu djelatnosti pogona/postrojenja.

2. Navesti uslove rada na način kako je traženo tabelama.

Napomena: ova tačka uključuje i pojašnjenje prikaza razvoja kompletnog procesa. Također u sklopu ove tačke potrebno je navesti detalje o strukturi upravljanja pogonom/postrojenjem i kao dokaz priložiti organizacionu shemu sa jasno naznačenim pozicijama koje se odnose na upravljanje okolišom, upravljanje proizvodnjom, kontrolu kvalitete, monitoring, itd. Uz ove dokaze prilaže se i sva važeća dokumentacija koja se odnosi na politiku upravljanja okolišem.

# **D. POPIS OSNOVNIH SIROVINA, POMOĆNIH/SEKUNDARNIH SIROVINA I OSTALIH MATERIJALA/SUPSTANCI TE UTROŠENE ODNOSNO PROIZVEDENE ENERGIJE TOKOM RADA POGONA/POSTROJENJA**

 U sklopu ovog poglavlja potrebno je:

1. U tabeli 1.1. i 1.2. popuniti podatke koji se odnose na listu sirovina i pomoćnih materijala, preparata, goriva, i energije koji se proizvode, ili koji se upotrebljavaju u pogonu/postrojenju.
2. Pripremljena lista/liste mora biti potpuno razumljiva i mora sadržati sve materijale, goriva, međuproizvode, laboratorijske hemikalije i proizvode koji se koriste tokom rada pogona i postrojenja.
3. Prilikom popunjavanja ovih tabela, posebnu pažnju treba posvetiti materijalima i proizvodima koji sadrže opasne materije.
4. Lista mora uključiti pomenute materije i proizvode sa jasnom oznakom.
5. Za sve materijale navedene u tabelama u Poglavlju D potrebno je navesti detalje o načinu dostave, prijema, uslovima skladištenja (lokaciji skladištenja u krugu pogona i postrojenja, načinu skladištenja) i sistema transporta/transfera u krugu pogona i postrojenja.
6. U sklopu ove tačke potrebno je navesti sve informacije koje se odnose na cjelovitost, nepropustljivost i finalno testiranje cjevovoda, rezervoara, tankvana i sl., a ukoliko se radi o novim pogonima i postrojenjima potrebno je priložiti plan kontrole.

**E. OPIS IZVORA EMISIJA, PRIRODA I KOLIČINE EMISIJA IZ POGONA I POSTROJENJA U OKOLIŠ (OTPAD, ZRAK, VODA, TLO, BUKA, VIBRACIJE, NEJONIZIRAJUĆE ZRAČENJE) TJ. IZVJEŠTAJ O NULTOM STANJU, KAO I IDENTIFIKACIJA Z NATNIH UTICAJA NA OKOLIŠ I ZDRAVLJE LJUDI**

U tački 1. ovog poglavlja: Upravljanjeotpadomu tabelama 1.1. i 1.2. potrebno je unijeti podatke o opasnom i neopasnom otpadu, za svaku vrstu otpada navesti kako slijedi:

1. Vrstu otpadnog materijala;
2. Broj/Kôd prema listi otpada iz Pravilnika o kategorijama otpada s listama (Službene novine Federacije BiH, broj: 09/05)
3. Primarno mjesto nastajanja
4. Količine nastalog otpada u tonama i m3;
5. Način zbrinjavanja (prerada ili odlaganje na lokaciji,prerada i ponovna upotreba izvan lokacije ili odlaganje izvan lokacije).

Opisati:

* prirodu otpada;
* izvor nastanka otpada;
* gdje je skladišten i karakteristike prostora za skladištenje;
* period ili periodi stvaranja;
* analizu uključivanja metoda testiranja i kontrole kvaliteta.

Tabele treba popuniti na način da se za svaku vrstu otpadnog materijala popunjava jedan red u odgovarajućoj tabeli.

1. U slučaju da pojedini otpad ima karakteristike opasnog otpada, to treba jasno označiti u informaciji u skladu sa definicijom opasnog otpada, na način kako je to navedeno u Zakonu o upravljanju otpadom („Službene novine Federacije BiH“, broj: [33/03,](https://www.fmoit.gov.ba/upload/file/Zakon%20o%20upravljanju%20otpadom%2033%2003_.pdf) [72/09](https://www.fmoit.gov.ba/upload/file/okolis/z%20o%20upr%20otpad%2072-09-1-2-Copy.pdf) i [92/17](https://www.fmoit.gov.ba/upload/file/okolis/z%20o%20upr.%20otpad%2097-17-2.pdf)).
2. Potrebno navesti podatke o operaterima koji vrše odlaganje/ i /ili sakupljanje otpada, a sa kojim je zaključen ugovor. Također navesti detalje o registracijskom broju licence/dozvole operatera za sakupljanje otpada, ili licence/dozvole operatera koji vrši odlaganje/ponovnu upotrebu otpada.
3. Ukoliko se u konkretnom slučaju radi o otpadu koji se odlaže u granicama pogona/postrojenja (na lokaciji), treba navesti detaljne podatke o mjestu odlaganja, a kao dokaz dostaviti opis lokacije/a, mape lokacije/a sa jasnom naznakom zaštićenih vodnih zona, opis geologije, opis hidrologije, plan odlaganja, sastav otpada, upravljanje gasovima i procjednim vodama i plan o zbrinjavanju otpada po prestanku djelatnosti na lokaciji.
4. Ukoliko se konkretni otpad odlaže izvan kruga pogona i postrojenja, treba dostaviti detaljne podatke o mjestu odlaganja i priložiti odgovarajuće ugovore sa privrednim subjektima koji u sklopu svoje djelatnosti preuzimaju i odvoze sve vrste otpada.
5. Dodatne informacije treba uključiti po potrebi.

**U tački 2. Emisije u zrak potrebno je** popuniti tabele: 2.1., 2.2., 2.3. i 2.4. na sljedeći način:

1. Navesti spisak svih izvora emisija, kao dokaz priložiti mape, crteže i dokumentaciju kojom se potvrđuje lokacija ispusnog/emisionog mjesta (kopiju mape iz projekta postrojenja).
2. Detaljno objasniti sve emisije iz tačkastih izvora. Popuniti tabele o emisijama samo ukoliko se radi o postrojenja sa parnim kotlovima sa toplotnim ulazom većim od 10 MW. Emisiona mjesta u zrak iz ovakvih kotlovnica označiti sa A1 (A1-1....A1-n)
3. Popuniti tabelu za sve glavne izvore emisije. Glavne emitere u zrak označiti sa A2 (A2-1....A2-n).
4. Popuniti tabelu za manje ili potencijalne izvore emisije. Manja i potencijalna emisiona mjesta u zrak označiti sa A3 (A3-1....A3-n).
5. Navesti podatke o visini mjesta emisije, visinama krovova, protocima, temperaturi, pritisku i dr.
6. Za emisije koje su iznad graničnih vrijednosti emisija (GVE), na osnovu tehničkih uputstava o najboljim raspoloživim tehnikama (NRT) potrebno je provesti detaljnu procjenu postojećeg sistema u cilju smanjenja emisija i dovođenja u GVE.
7. Predviđene mjere smanjenja emisija treba uvrstiti u plan za poboljšanje usmjeren ka postizanju graničnih vrijednosti iz tehničkih uputstava o NRT-u.
8. U dostavljenom planu mjerenja emisija potrebno je navesti konkretne ciljeve i vremenski raspored, zajedno sa opcijama za modifikaciju, nadogradnju i zamjenu u pogonu/postrojenju, da bi se emisije dovele u opseg kriterija postavljenih u NRT.
9. Svaku nemogućnost svođenja emisija u okvir NRT-a treba objasniti i opravdati.

U tački 2.5. tabelarno predstaviti granične vrijednosti emisija zagađujućih supstanci (u skladu sa relevantnim propisima) koje emituje pogon i postrojenje u zrak pri obavljanju svoje/ih djelatnosti.

# **U tački 3. Fugitivne i potencijalne emisije potrebno je da:**

1. U tački 3.1. u tabeli navesti sve potencijalne i fugitivne izvore emisije i detalje o njima.
2. U skladu sa aktivnostima navedenim u Pravilniku o emisijama isparljivih organskih jedinjenja (Službene novine Federacije BiH, broj: 12/05) navesti da li su emisije u saglasnosti sa Pravilnikom, te ukoliko nisu, objasniti na koji će se to postići. Kao dokaz priložiti i plan upravljanja organskim rastvaračima.

# **U tački 4. Emisije u vode potrebno je navesti sljedeće:**

Za emisije u površinske vode treba popuniti tabele u tačkama. 4.1. i 4.2. i ispod tabela dodati: listu svih emisionih mjesta, kao i mape, crteže i dodatnu dokumentaciju (ako postoji). Također

opisati sve vrste tečnih i muljevitih emisija u površinske vode i sve atmosferske vode koje gravitiraju ka površinskim vodama. Emisiona mjesta moraju biti predstavljena na mapi lokacije sa označenim koordinatima u decimalnim stepenima

Navesti naziv i vrstu recipijenta..

Nakon popunjavanja tabela u tačkama 4.3. i 4.4. koje se odnose na emisije u sistem javne kanalizacije ispod dodati:

1. Listu svih emisionih mjesta zajedno, kao i mape, crteže i dodatnu dokumentaciju (ako postoji).
2. Navesti sve relevantne informacije o sistemu javne kanalizacije uključujući i sistem za tretman otpadnih voda koji prethodno nije opisan.
3. O emisijama izvan tehničkih uputstava o NRT treba provesti detaljnu procjenu postojećeg sistema za smanjenje emisije. Predviđene mjere za smanjenje emisija treba uvrstiti u plan za poboljšanje/smanjenje emisija i dovođenje u granične vrijednosti emisija koje su propisane relevantom zakonskom regulativom Federacije BiH i NRT.
4. U planu za smanjenje emisija treba navesti konkretne ciljeve i vremenski raspored, zajedno sa opcijama za modifikaciju, nadogradnju i zamjenu u pogonu/postrojenju, da bi se emisije dovele u granične vrijednosti.
5. Objasniti i opravdati svaku nemogućnost svođenja emisija u okvir NRT-a.

U tački 4.4.1. tabelarno predstaviti granične vrijednosti emisija supstanci i parametre kvaliteta otpadnih voda (u skladu sa relevantnim propisima) koje pogoni i postrojenja ispuštaju u sistem javne kanalizaciju pri obavljanju svoje/ih djelatnosti.

#  **U tački 5. Emisije u tlo potrebno je sljedeće:**

Popuniti tabele u tačkama 5.1. i 5.2.u kojim je potrbno:

1. Opisati sisteme i procedure za sprječavanje ili smanjivanje unosa zagađujućih materija u podzemne vode, kao i postupke za sprječavanje narušavanja stanja podzemnih vodnih tijela.
2. Potrebno je obezbjediti podatke o vrstama supstanci u poljoprivrednom ili nepoljoprivrednom otpadu koji treba rasprostrijeti po zemljištu (otpadni mulj, pepeo, otpadne tečnosti i dr.), kao i predložene količine, periode i način razbacivanja (ispusna cijev, dizna rezervoara).
3. Potrebno je svako emisiono mjesto ili područje emisije prikazati na mapi predmetne lokacije.
4. O emisijama izvan tehničkih uputstava NRT treba provesti detaljnu procjenu postojećeg sistema za smanjenje emisija. Predviđene mjere treba uvrstiti u plan za poboljšanje usmjeren ka postizanju graničnih vrijednosti u skladu sa relevantnom zakonskom regulativom Federacije BiH i NRT. U planu smanjenja emisija treba označiti konkretne ciljeve vremenski raspored, zajedno sa opcijama za modifikaciju, nadogradnju i zamjenu u pogonu/postrojenju da bi se emisije dovele u opseg kriterija postavljenog u NRT.
5. Svaku nemogućnost svođenja emisija u okvir NRT-a treba objasniti i opravdati.

U tački 5.3. tabelarno predstaviti granične vrijednosti emisija zagađujućih supstanci u tlo (u skladu sa relevantnim propisima) koje pogon i postrojenje emituje pri obavljanju svoje/ih djelatnosti.

# **U tački 6. Buka potrebno je sljedeće:**

Navesti detalje o izvorima (lokacija, karakter, nivo, period ili periode emisija) buke koja se generira ili će se generirati.

U tabeli 6.1 navesti podatke o svakom izvoru pojedinačno, kako je predviđeno.

Prikazati svaki izvor buke na mapi lokacije.

U tački 6.2. tabelarno pretstviti granične vrijednosti emisija buke (u skladu sa relevantnim propisima) koje emituje pogon i postrojenje pri obavljanju svoje/ih djelatnosti.

# **U tački 7. Vibracije potrebno je navesti sljedeće:**

1. Detalje o vibracijama koje treba predvidjeti ili, ukoliko je izvodljivo, pretstaviti ih za prethodnu godinu.
2. Navesti i označiti na mapi lokacije izvore vibracija koji mogu uticati na okoliš izvan granice pogona/postrojenja i navesti rezultate mjerenja ili proračuna.
3. U navedenim izvorima vibracija treba uključiti i transport koji se odvija unutar pogona/postrojenja.
4. Za nove pogone/postrojenja i za izmjene u pogonu/postrojenju treba uzeti u obzir sve izvore vibracija u toku gradnje i rada pogona/postrojenja.
5. Sve izvore vibracija treba opisati u grafičkim aneksima.

# **U tački 8. Nejonizirajuće zračenje treba sljedeće:**

1. Identificirati izvore nejonizirajućeg zračenja koji utiču na okoliš izvan lokacije pogona/postrojenja i navesti rezultate mjerenja ili proračuna koji su provedeni.
2. Izvore nejonizirajućeg zračenja prikazati na mapi lokacije.

**F. OPIS STANJA LOKACIJE POGONA/POSTROJENJA I PRAĆENJE STANJA OKOLIŠA**

**U tački 1. Stanje lokacije i uticaj aktivnosti postojećih i planiranih pogona i postrojenja je potrebno sljedeće:**

1. Navesti podatke o stanju okoliša (zrak, površinske i podzemne vode, tlo, buka) koji se odnose na izgradnju i početak rada pogona/postrojenja (ukoliko je postrojenje novo i po prvi put podnosi zahtjev za izdavanje okolinske dozvole).
2. Navesti podatke o ocjeni uticaja svih emisija u okoliš, uključujući i medije u koje nisu ispuštene emisije (posredan uticaj).
3. Opisati (gdje god je to relevantno/primjenjivo) mjere minimiziranja uticaja zagađivanja na velike udaljenosti i/ili na teritorije drugih država.

 **U tački 2. Ocjena emisija u zrak je potrebno sljedeće:**

1. Opisati postojeće stanje kvaliteta zraka sa posebnim osvrtom na standarde za kvalitet ambijentalnog zraka.
2. Navesti da li emisije u zrak, i pored toga što su u granicama koje omogućava primjena najboljih raspoloživih tehnika, mogu nanijeti štetu ili negativno uticati na okoliš.
3. Ukoliko je miris detektiran izvan granica pogona/postrojenja, potrebno izvršiti ocjenu mirisa imajući u vidu frekvencije i lokacije nastajanja.
4. Navesti detalje i ocjenu uticaja na okoliš svih postojećih ili predviđenih emisija u okoliš, uključujući i medije u koje nisu ispuštene emisije (posredanuticaj).
5. Uključiti modele disperzije emisija u zrak iz različitih procesa u pogonu/postrojenju.

**U tački 3. Ocjena emisija u vode 3.1. Površinske vode**

1. Opisati kvantitet uticaja ispuštenih voda iz pogona/postrojenja na kvalitet površinskih voda uz posebnu pažnju na standarde za kvalitet voda .
2. Navesti da li emisije u površinske vode, (i pored toga što su u granicama koje omogućava primjena najboljih raspoloživih tehnika), mogu nanijeti štetu ili negativno uticati na okoliš.
3. Navesti detalje i ocjenu uticaja na okoliš svih postojećih ili predviđenih emisija u okoliš, uključujući i medije u koje nisu ispuštene emisije (posredan uticaj).

 **U tački 3.3. Podzemne vode potrebno je sljedeće:**

1. Opisati postojeće stanje kvaliteta podzemnih voda.
2. Navesti detalje i ocjenu uticaja na okoliš svih postojećih ili predviđenih emisija u okoliš, uključujući i medije u koje nisu ispuštene emisije (ovo uključuje rasipanje po površini, injektiranje u tlo itd.).
3. Navesti detalje o ocjeni, uključujući hidrološki izveštaj, podatke o kvalitetu vode, klasifikaciju vodopropusnog sloja, osjetljivost, identifikaciju i zoniranje izvora i tokova, kao i pedološki izvještaj.
4. Identifikovati sva osjetljiva vodna tijela (kao rezultat površinskih emisija) u slučaju kad su emisije usmjerene direktno na ili u tlo(u tom slučju kao dokaz priložiti dokumentaciju da je izvršeno ispitivanje tla od strane akreditirane laboratorije).

**Emisije u tlo u tački 4.1. Rasprostiranje poljoprivrednog i nepoljoprivrednog otpada potrebno je:**

Priložiti validan ugovor sa vlasnikom/icima zemljišta ukoliko se otpad rasprostire/ima uticaj na njegovom/njihovom zemljištu.

 **U tački 4.2. Zagađenost zemljišta/podzemnih voda potrebno je:**

1. Navesti detalje o poznatoj prošloj ili trenutnoj zagađenosti zemljišta i podzemnih voda na ili pored lokacije pogona/postrojenja.
2. Navest detalje, uključujući istraživačke studije, ocjene, izveštaje, rezultate monitoringa, metode za sprječavanje zagađivanja, remedijaciju i sl.

**U tački 5. Opis mjera za spriječavanje produkcije otpada kao i za povrat korisnog materijala iz otpada koji producira postrojenje.**

Popuniti tabelu sa svim podacima i navesti sve vrste otpada.

 **U tački 6. Ocjena ambijentalne buke popunjava se tabela u** kojoj je potrebno:

1. Navesti interval i dužinu trajanja mjerenja maksimalnih nivoa buke koji se mogu javiti na karakterističnim tačkama granice pogona/postrojenja.
2. Navesti maksimalne nivoe buke koji se mogu javiti na karakterističnim osjetljivim lokacijama izvan granice pogona/postrojenja.
3. Navesti detalje o postojećem nivou buke kada pogon/postrojenje ne radi, odnosno u odsustvu buke iz pogona/postrojenja.
4. Objasniti model širenja zvuka i predložiti mjere za prigušivanje i kontrolu buke.

**U tački 7. Opis predloženih mjera, tehnologija i drugih tehnika za sprječavanje ili ukoliko to nije moguće, smanjenje emisija iz postrojenja i mjera za spriječavanje produkcije otpada kao i za povrat korisnog materijala iz otpada koji producira postrojenje**

1. U tački 7.1. navesti i detaljno opisati postojeće/predložene mjere, tehnologiju i ostale tehnike za sprječavanje, ili ukoliko to nije praktično izvodljivo, za smanjivanje emisija iz pogona/postrojenja, kao dokaz priložiti podatke o sistemima za smanjenje i kontrolu emisija (emisije u zrak i vode) zajedno sa odgovarajućim shemama. Navesti rokove za realizacuju mjera.
2. U tački 7.2. detaljno opisati mjere/postupke za sprječavanje stvaranja otpada i njegovog korištenja, kao dokaz priložiti detaljnu ocjenu uticaja postojećeg ili predloženog rješenja za korištenje otpada ili odlaganje istog u granicama lokacije na okoliš, uključujući i medije u kojima se nije ispustila emisija (ovo uključuje rasipanje po površini, injektiranje u tlo itd.). Navesti rokove za realizacuju mjera.
3. U Tački 7.3. popuniti pojedinačnu tabelu za svaku identifikovanu tačku emisije/emisiono mjesto i kao dokaz priložiti shemu sistema za smanjenje emisija.

**U tački 8. Opis planiranog monitoringa je potrebno sljedeće:**

1. U tački 8.1. Identifikovati mjesta za monitoring i uzimanje uzoraka i detaljno opisati prijedloge o monitoringu emisija, popuniti tabelu za pojedinačno svaku tačku monitoringa emisija u zrak, površinske vode, ispuštanja u sistem javne kanalizacije, tla i monitoringa otpada.
2. U tački 8.2. popuniti tabelu pojedinačno za svaki medij i svaku tačku monitoringa.
3. Ispod tabela navesti detalje o lokaciji, metodama monitoringa i uzimanju uzoraka, učestalosti mjerenja.

**U tački 9. Kriteriji za određivanje najboljih raspoloživih tehnika i usklađenost emisija iz pogona/postrojenja sa NRT je potrebno uraditi sljedeće:**

Na osnovu kriterija iz tačke 9.1. popuniti tabelu 9.2. na način da je potrebno:

1. Ukratko opisati glavne alternative prijedloga sadržanih u zahtjevu, ukoliko ih ima.
2. Opisati sve okolinske aspekte koji su bili predviđeni u odnosu na čistije tehnologije i ili redukciju otpada i ili zamjenu sirovina.
3. Opisati postojeće ili predložene mjere s ciljem da se obezbijedi:
4. primjenjivanje najboljih dostupnih tehnika da bi se spriječile, ili gde je to neizvodljivo, smanjile emisije iz pogona/postrojenja;
5. da nema značajnog zagađivanja;
6. sprečavanje nastanka otpada u skladu sa Zakonom o upravljanju otpadom tj. da se otpad koji je generiran iskorištava ili kada to tehnički ili ekonomski nije izvodljivo, da se vrši njegovo odlaganje, istovremeno izbegavajući ili smanjujući njegov uticaj na okoliš;
7. obezbijediti efikasno korištenje energije;
8. preduzimanje svih mjera potrebnih za sprečavanje nesreća i smanjivanje posljedica od njih;
9. preduzimanje svih potrebnih mjera kako bi se po prestanku aktivnosti eliminisali rizici od zagađivanja i lokacija dovela u zadovoljavajuće stanje.

Obrazložiti izbor tehnologije (uključujući i finansijske aspekte) i objasniti zašto nije implementirana tehnologija koja je predložena u tehničkim uputstvima o NRT. Obrazloženje se odnosi i na sva odstupanja od emisija vezanih za primjenu NRT.

Napomena: Prema članu 102. Zakona za djelatnosti za koje nisu definirane najbolje raspoložive tehnike, primjenjuju se najbolje raspoložive tehnike EU.

 **U tački 10. Program za unapređenje rada pogona/postrojenja je potrebno:**

1. Da operateri koji podnose zahtjev za okolinsku dozvolu uz istu prilažu prijedlog-program za unaprjeđenje rada pogona/postrojenja i zaštite okoliša.
2. Da program sadrži mjere kojima će se eliminisati ili svesti na najmanji mogući nivo sva odstupanja od učinaka NRT.
3. Popuniti tabelarni prikaz svih mjera sa rokovima i finansijskom procjenom za izvršenje plana na godišnjem nivou.
4. Prijedložiti način izvještavanja o rezultatima izvršenja mjera/plana.
5. Navesti procjenu efekta svake mjere iz programa za smanjenje emisija, energetsku efikasnost, korištenje sirovina, vode i energije.

# **U tački 11. Sprječavanje nesreća većih razmjera i reakcije u akcidentnim slučajevima**

# U prioloženoj tabeli potrebno je:

1. Navesti tačne koordinate rizičnog pogona/postrojenja prema državnom koordinatnom sistemu.
2. Navesti tačne koordinate susjednih pogona/postrojenja prema državnom koordinatnom sistemu.
3. Navesti kategoriju pogona/postrojenja koja je predmet zahtjeva u skladu sa Pravilnikom o pogonima, postrojenjima i skladištima u kojima su prisutne opasne supstance i navesti koji je projektovani kapacitet rizične jedinice pogona/postrojenja.
4. Navesti projektovani kapacitet ostalih susjednih jedinica.U kratko opisati okruženje područja pogona/postrojenja.
5. Navesti nazive svih opasnih supstanci u pogonu/postrojenju u skladu sa Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera. Navesti hemijsku oznaku za svaku opasnu supstancu, njen CAS broj kao i kategoriju opasne supstance.
6. Navesti maksimalnu količinu svake opasne supstance u tonama.
7. Navesti agregatno stanje svake opasne supstance u pogonu/postrojenju.
8. Odabrati način skladištenja svih opasnih supstanci u pogonu/postrojenju ili ga opisati ukoliko se ne nalazi u navedenim opcijama.
9. Napraviti listu mogućih situacija koje mogu imati uticaj na okoliš.
10. Opisati postojeće ili predložene mjere, uključujući procedure za hitne slučajeve s ciljem smanjivanja uticaja emisija izazvanih prilikom nesreća, ili isticanjem u okoliš.
11. Navesti mjere koje se preduzimaju u hitnim slučajevime izvan redovnog radnog vremena (noć, vikend, praznici).
12. Opisati postupke u slučajevima različitih od uobičajenih (puštanje u rad, curenje, kvarovi, kratkotrajni prekidi, itd.).
13. Odrediti rokove za preduzimanje određenih aktivnosti i mjera, odgovorne osobe u skladu sa Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera.

# **U tački 12. Opis ostalih mjera radi usklađivanja sa osnovnim obavezama operatera, posebno mjera nakon zatvaranja ili rušenja postrojenja -Remedijacija, prestanak aktivnosti, restart (ponovno paljenje) i briga po prestanku aktivnosti** potrebno je:

1. Opisati postojeće ili predložene mjere za smanjenje uticaja na okoliš po prestanku rada dijela ili cijelog pogona/postrojenja, uključujući i mjere za brigu o potencijalnim zagađujućim ostacima poslije zatvaranja.
2. Za svaku mjeru navesti krajnji rok za njenu realizaciju tj. trajanje od prestanka rada ili zatvaranja pogona/postrojenja.
3. U slučaju prestanka rada ili zatvaranja, navesti rezultate ispitivanja lokacije u odnosu na rezultate posljednjeg mjerenja zagađenja tla i podzemnih voda iz pogona/postrojenja, ili dati prijedlog za provođenje takvih neophodnih ispitivanja sa prijedlogom vremenskog okvira.

**13. POPIS PRILOGA - Tačka 3. Netehnički rezime:**

* Netehnički rezime predstavlja sažeti prikaz podnesenog zahtjeva izrečen netehničkim jezikom i sastoji se od podataka navedenih u poglavljima od A do F.
* Netehnički rezime čija je izrada obavezna, koristiti se za potrebe informisanja javnosti tokom procesa javnog uvida.
* Netehnički rezime ne bi trebao biti duži od 10 do 15 stranica teksta.

Napomena: Netehnički rezime treba da identifikuje sve poznate uticaje na okoliš u vezi sa izvođenjem aktivnosti u pogonu/postrojenju, u kojem je potrebno opisati postojeće ili predložene mjere za smanjivanje uticaja na okoliš sa prijedlogom rokova za njihovu realizaciju.

U ovom opisu treba navesti redovne operativne sate i radne dane za obavljanje djelatnosti nedjeljom.

 U netehnički rezime treba uključiti slijedeće informacije:

* Postrojenja/pogoni i djelatnosti u njima;
* Sirovine, pomoćni materijali, ostale supstance koje se koriste ili proizvode u postrojenjima/pogonima;
* Izvori emisije postrojenja;
* Uslovi na terenu postrojenja i poznati slučajevi istorijskog zagađivanja;
* Prirode i količine predviđenih emisija iz postrojenja u svakom mediju pojedinačno, kao i identifikacija značajnih efekata tih emisija na okoliš;
* Predložene tehnologije i ostalie tehnike za sprječavanje, ili ukoliko je to neizvodljivo, za smanjivanje emisija iz postrojenja, posebno putem primjene NRT;
* Alternativa u vezi izbora lokacije i tehnologije;
* Mjere za sprječavanje nastanka i iskorištavanje otpada (ako je primjenjivo);
* Mjere za efikasno korištenje energije;
* Ostale planirane mjere u skladu sa opštim principima obaveza operatera, kojim se dokazuje:
1. Da su preduzete sve mjere za sprječavanje nesreća i umanjivanje posljedica od njih;
2. Da su preduzete sve neophodne mjere za eliminaciju svih rizika od zagađivanja i povratak lokacije u zadovoljavajuće stanje po prestanku obavljanja djelatnosti
* Planirani monitoring emisija iz postrojenja.

**Ostali prilozi:**

1. Izvod iz planskog akta.
2. Pravomoćni vodni akt.
3. ***Netehnički rezime (u skladu sa mjernicama tačka 13).***
4. Idejni projekat za postrojenja koja po prvi put podnose zahtjev za izdavanje okolinske dozvole.
5. Plan upravljanja otpadom prema odredbama Zakona o upravljanju otpadom;
6. Izvještaj o stanju sigurnosti i/ili Plan za sprječavanje nesreća većih razmjera, ukoliko se radi o pogonu ili postrojenju koje može izazvati nesreću većih razmjera
7. Zemljišnoknjižni izvadak i posjedovni list ne stariji od 3 mjeseca od dana podnošenja Zahtjeva za izdavanje okolinske dozvole.
8. Kopija katastarskog plana.
9. Izjava u skladu sa Uredbom.
10. Ostali prilozi.

**Napomena:** Ukoliko se radi o novom pogonu i postrojenju koje treba biti pušteno u rad ili značajnoj promjeni postojećeg postrojenja za koje je provedena procjena uticaja na okoliš, dodatno se dostavlja studija o procjeni uticaja na okoliš i rješenje o odobravanju studije u skladu sa članom 86. stav (4) Zakona.

U postupku **obnove okolišne dozvole** operater uz zahtjev za izdavanje okolišne dozvole dostavlja i:

1. pravomoćnu građevinsku ili upotrebnu dozvolu ukoliko pogon ili postrojenje nije pušteno u rad,
2. izvještaje o izvršenom mjerenju emisija u zrak, godišnji izvještaj o vrstama, količini i načinu zbrinjavanja otpada, izvještaj o monitoringu buke i ostalo propisano okolinskom dozvolom,
3. izvještaj o postupanju po osnovu izvršenog inspekcijskog nadzora i preduzetim sanacijskim mjerama koje su naložene u slučaju utvrđenih nedostataka.